26/12/2012 | Administración LocalMunicipal
Ames
Aprobación definitiva da modificación da Ordenanza fiscal reguladora da taxa pola entrada de vehículos a través de beirarrúas e por reservas da vía pública para aparcadoiro exclusivo, carga e descarga de mercadorías de calquera clase

Habendo quedado elevada a definitiva, de maneira automática, a modificación da Ordenanza fiscal reguladora da taxa pola entrada de vehículos a través de beirarrúas e por reservas da vía pública para aparcadoiro exclusivo, carga e descarga de mercadorías de calquera clase, ao non terse presentado ningunha reclamación contra o acordo plenario de aprobación inicial (Sesión Plenaria de 25 de outubro de 2012), publícase o texto íntegro da ordenanza modificada aos efectos da súa entrada en vigor. De conformidade co disposto no artigo 20.1 A), do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, modificado pola Lei 25/98, do 13 de xullo, de modificación do réxime legal das taxas estatais e locais e de reordenación das prestacións patrimoniais de carácter público, este Concello establece a taxa por utilización privativa ou aproveitamento especial do dominio público local, pola entrada de vehículos a través das beirarrúas e reserva de vía pública para aparcadoiro exclusivo, a que se refire o art.20.3. h) do devandita TRLRFL e que se rexerá pola presente ordenanza fiscal que atende ó previsto no artigo 57 da devandita Texto Legal e na Ordenanza xeral de circulación e uso da vía pública do Concello de Ames. Constitúe o feito impoñible a utilización privativa ou o aproveitamento especial do dominio público local pola ocupación deste para a entrada de vehículos a través das beirarrúas ou pola reserva da vía pública para aparcadoiro exclusivo, carga e descarga de mercadorías de calquera clase.1. Son suxeitos pasivos, en concepto de contribuíntes, as persoas físicas e xurídicas, así como as entidades ás que se refire o art.35 da Lei xeral tributaria que gocen, utilicen o aproveiten especialmente o dominio público local en beneficio particular.2. Terán a condición de substitutos do contribuínte os propietarios das fincas e locais a que dean acceso as entradas de vehículos, que poderán repercutir, no seu caso, as cotas sobre os beneficiarios.1. Polo número, en metros da lonxitude da entrada.2. Polo número de prazas no caso de garaxes comunitarios.1. A contía da taxa regulada nesta ordenanza será a resultante de aplicar as tarifas contidas no apartado seguinte.2. Tarifa primeira: a) Entrada de vehículos en vivendas unifamiliares, por metro liñal e ano: 13,51 euros. b) Entrada de vehículos en garaxes comunitarios, por metro liñal e ano: 14,21 euros, multiplicados polos seguintes coeficientes, segundo o caso: - De 2 a 9 prazas: coeficientes que van do 1,2 ó 1,9, segundo o número de prazas. (Exemplo: un garaxe de 5 prazas e tres metros de entrada sería: 14,21 x 3 x 1,5= 63,95 euros) - De 10 a 19 prazas: coeficientes do 2,0 ó 2,9 (Exemplo: garaxe de 15 prazas sería 14,21 x 3 x 2,5= 106,58 euros) - De 20 a 29 prazas: coeficientes do 3,0 ó 3,9 - De 30 a 39 prazas: coeficientes do 4,0 ó 4,9 - De 40 a 49 prazas: coeficientes do 5,0 ó 5,9 Cando o número de prazas exceda de 49 irase calculando a taxa por tramos de dez en dez e multiplicando polo coeficiente que corresponda. O coeficiente calcúlase de acordo coa seguinte fórmula: coeficiente =(nº de prazas+10)/10 3. Tarifa segunda: a) Entrada de vehículos en garaxes ou locais para a garda de vehículos podendo realizar reparacións destes, prestación de servicios de engraxado, lavado, petroleado, etc., ou repostar carburantes, por metro liñal e ano: 21,26 euros, calculándose a taxa do mesmo xeito ca no apartado anterior. b) Entrada de vehículos en almacéns ou similares, por metro liñal e ano: 35,53 euros.4. Tarifa terceira: Reserva de aparcadoiros para carga ou descarga de mercadorías, instalación de colectores ou depósitos de carga ou descarga periódica non vencellados a obras, reservas con ocasión de mudanzas, por metro cuadrado e fracción: Día: 0,36 euros; Mes: 3,67 euros.5. Placa: O importe da placa deberá pagalo o interesado e o prezo será o de compra segundo o estipulado na factura.1. O período impositivo coincide co ano natural, excepto cando se trate de supostos de inicio da utilización privativa ou aproveitamento especial do dominio público local, xa que, neste caso abranguerá desde a data da concesión da autorización municipal ata o remate do ano natural.2. A taxa devéngase o 1 de xaneiro de cada ano e as cotas serán irreducibles, agás nos casos de utilización privativa ou aproveitamento especial do dominio público local no que a data de solicitude non coincida co ano natural, prorratearase por semestres a partir da aprobación da solicitude polo órgano municipal competente.3. Así mesmo, e no caso de cesamento na utilización privativa ou aproveitamento especial as cotas serán prorrateables por semestres naturais, computando no prorrateo aquel no que se produce o cesamento.1. Os interesados na obtención dunha autorización para utilizar privativamente ou para o aproveitamento especial do dominio público local para a entrada de vehículos a través das beirarrúas ou pola reserva da vía pública para o aparcadoiro exclusivo, carga e descarga de mercadorías de calquera clase deberán presentar unha solicitude nas oficinas xerais do concello, cubrindo o modelo establecido, que se lle facilitará nas devanditas oficinas.2. Neste impreso especifícase o lugar exacto da ocupación e se fai unha descrición desta.3. Coa solicitude iníciase o expediente, inscrición no rexistro de vados e informe sobre a viabilidade desta ocupación.4. Os servizos técnicos e Policía Local deste concello comprobarán as solicitudes presentadas e informaranas propoñendo a concesión ou denegación da licencia.5. Coa concesión da licencia practicarase a liquidación da taxa, así como o importe da placa e non se considerará concedida a licencia ata tanto non se xustifique o pagamento da débeda tributaria.6. Unha vez autorizada a ocupación entenderase prorrogada anualmente mentres o interesado non presente declaración de baixa ou sexa revogada polo concello, de acordo co que se estableza na Ordenanza municipal de circulación. Para todo o relativo á cualificación das infraccións tributarias e á imposición das sancións correspondentes, rexerá o disposto na Lei xeral tributaria. As modificacións que se introduzan na regulación do establecido nesta ordenanza polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. A presente ordenanza fiscal foi aprobada polo Pleno da Corporación, e entrará en vigor unha vez se produza a publicación do seu texto no BOP, e nunca antes do 01/01/2013. A presente ordenanza permanecerá vixente en tanto non se acorde a súa modificación ou derrogación expresa. O texto íntegro da nova ordenanza, ou da ordenanza modificada, será obxecto de publicación no BOP.” Ames, 17 de decembro de 2012 O alcalde Santiago V. Amor Barreiro